CELEX: E2022P0001
Language: hu
Date: 2022-01-10 00:00:00
Title: A G. Modiano Limited és a Standard Wool (UK) Limited által 2022. január 10-én az EFTA Felügyeleti Hatóság ellen benyújtott kereset (E-1/22. sz. ügy) 2022/C 103/11

2022.3.3.   
            
            
               HU
            
            
               Az Európai Unió Hivatalos Lapja
            
            
               C 103/14
            
         
      A G. Modiano Limited és a Standard Wool (UK) Limited által 2022. január 10-én az EFTA Felügyeleti Hatóság ellen benyújtott kereset
      (E-1/22. sz. ügy)
      (2022/C 103/11)
      A G. Modiano Limited és a Standard Wool (UK) Limited (képviselő: Karl O. Wallevik ügyvéd, Advokatfirmaet Wallevik, Klostergaten 36, 5005 Bergen, Norvégia, és Charles Whiddington és Zanda Romata ügyvédek, Steptoe & Johnson L.L.P., 489 Avenue Louise, 1050 Brüsszel, Belgium) 2022. január 10-én keresetet nyújtott be az EFTA-Bíróságon az EFTA Felügyeleti Hatóság ellen.
      A G. Modiano Limited és a Standard Wool (UK) Limited a következőket kéri az EFTA-Bíróságtól:
      
                  1.
               
               
                  Nyilvánítsa a jelen fellebbezést elfogadhatónak és megalapozottnak.
               
            
                  2.
               
               
                  Nyilvánítsa az EFTA Felügyeleti Hatóság 84045. sz. ügyben hozott, 2021. november 9-i határozatát semmisnek.
               
            
                  3.
               
               
                  Állapítsa meg, hogy a támogatási program új támogatás, és hogy a gyűjtőállomások legalább 2002 óta jogellenes támogatásban részesülnek, és kérje az EFTA Felügyeleti Hatóságot, hogy számszerűsítse a jogellenes támogatás összegét.
               
            
                  4.
               
               
                  Kötelezze az EFTA Felügyeleti Hatóságot a G. Modiano Limited és a Standard Wool (UK) Limited költségeinek viselésére.
               
            
                  5.
               
               
                  Tegyen meg minden további szükséges intézkedést.
               
            Jogi és ténybeli háttér, valamint hivatkozott jogalapok:
      
                  —
               
               
                  A G. Modiano Limited Angliában és Walesben bejegyzett korlátolt felelősségű társaság. Fő tevékenysége a juhgyapjú behozatala, kivitele, feldolgozása és kereskedelme.
               
            
                  —
               
               
                  A Standard Wool (UK) Limited Angliában és Walesben bejegyzett korlátolt felelősségű társaság, amely nemzetközi szinten foglalkozik gyapjúfeldolgozással és -kereskedelemmel, különös tekintettel a korai szakaszban történő gyapjúfeldolgozásra és -kereskedelemre.
               
            
                  —
               
               
                  2019. szeptember 6-án a G. Modiano Limited és a Standard Wool (UK) Limited (a továbbiakban: a kérelmezők) panaszt nyújtottak be az EFTA Felügyeleti Hatósághoz a norvég gyapjútámogatási rendszerrel (a továbbiakban: a támogatási rendszer) kapcsolatban.
               
            
                  —
               
               
                  A jelen kereset a panaszt lezáró, 2021. november 9-i EFTA felügyeleti határozat (a továbbiakban: megtámadott határozat) megsemmisítése iránti kereset.
               
            
                  —
               
               
                  A kérelmezők a megtámadott határozat megsemmisítését kérik azon az alapon, hogy az EFTA Felügyeleti Hatóság:
                  
                              —
                           
                           
                              tévesen alkalmazta a jogot és tévesen értékelte a tényeket, amikor arra a következtetésre jutott, hogy a támogatási program létező, nem pedig új támogatásnak minősül;
                           
                        
                              —
                           
                           
                              nem vette figyelembe a kérelmezők által a Hatósággal folytatott levelezés során benyújtott valamennyi releváns információt, és megsértette az EFTA-államok közötti, Felügyeleti Hatóság és Bíróság létrehozásáról szóló megállapodás 16. cikke szerinti indokolási kötelezettségét;
                           
                        
                              —
                           
                           
                              elmulasztotta megvizsgálni és értékelni, hogy a gyűjtőállomások milyen mértékben részesültek jogellenes támogatásban;
                           
                        
                              —
                           
                           
                              elmulasztotta a támogatási program versenyre gyakorolt káros hatásainak vizsgálatát és értékelését.